**კატალინ ევა ვერეში-ნოვაკი** (დ. 6 სექტემბერი, 1977, სეგედი, უნგრეთის სახალხო რესპუბლიკა) — უნგრელი პოლიტიკოსი. უნგრეთის ეროვნული ასამბლეის წევრი. პოლიტიკური პარტია „ფიდესის" ვიცე-პრეზიდენტი. უნგრეთის პრეზიდენტი 2022 წლის 10 მაისიდან 2024 წლის 10 თებერვლამდე.

განათლება
---------

დაიბადა უნგრეთის ქალაქ სეგედში. კატალინამ საშუალო განათლება ენდრე საგვარის სკოლაში, სეგედში მიიღო. სკოლა 1996 წელს დაამთავრა, ამის შემდეგ კორვინუს უნივერსიტეტში სწავლობდა ეკონომიკას, შემდეგ სწავლობდა სეგედის უნივერსიტეტის იურიდიულ ფაკულტეტზე. აგრეთვე სწავლობდა პარიზის ნანეტრის უნივერსიტეტში. ნოვაკი მშობლიური უნგრულის გარდა ფლობს ფრანგულ, ინგლისურ და გერმანულ ენებს.

კარიერა
-------

ნოვაკმა კარიერა 2001 წელს უნგრეთის საგარეო საქმეთა სამინისტროში მუშაობით დაიწყო, მუშაობდა ევროპის კავშირისა და ევროპის საკითხებზე. 2010 წელს ნოვაკი გახდა მინისტრის მრჩეველი, ხოლო 2012 წელს დაინიშნა ადამიანური რესურსების სამინისტროს კაბინეტის უფროსად.

2014 წელს გახდა სახელმწიფო მდივანი ოჯახისა ახალგაზრდულ საქმეთა საკითხებში. თანამდებობას 2014-2020 წლებში იკავებდა. 2020 წელს ნოვაკი მინისტრის თანამდებობაზე დაინიშნა. არის უპორტფელო მინისტრი ოჯახის საკითხებში.

2017 წლიდან კატალინ ნოვაკი არის პარტია „ფიდესის" ვიცე-პრეზიდენტი.

2018 წლის საპარლამენტო არჩევნების შემდეგ არჩეული იქნა უნგრეთის ეროვნული ასამბლეის წევრად. 2018 წლის 5 მაისიდან არის უნგრეთის ეროვნული ასამბლეის წევრი.

მის სახელს უკავშირდება შემდეგი ქმედებები: 2018 წელს „ოჯახის წლის" გამოცხადება, „ბუდაპეშტის ორწლიანი დემოგრაფიული სამიტის" ორგანიზება, ასევე მრავალი ინიციატივის შემუშავება, მაგალითად გათავისუფლება საშემოსავლო გადასახადიდან მინიმუმ ოთხი ბავშვის აღმზრდელი ქალებისთვის, საბინაო პროგრამა და სხვ.

2024 წლის 10 თებერვალს გადადგა თანამდებობიდან მას შემდეგ, რაც გაირკვა, რომ 2023 წლის აპრილში მან შეიწყალა ბიჩკეს ბავშვთა სახლის დირექტორის ყოფილი მოადგილე, რომელიც მონაწილეობდა პედოფილიის საქმეში და მისჯილი ჰქონდა პატიმრობა.

პირადი ცხოვრება
---------------

კატალინ ნოვაკი დაქორწინებულია იშტვან ატილა ვერეშზე. ჰყავს სამი შვილი: ადამი (დ. 2004), ტომაში (დ. 2006) და კატა (დ. 2008).

საერთაშორისო აღიარება
---------------------

2019 წელს კატალინ ნოვაკი გახდა საპატიო ლეგიონის ორდენის კავალერი. კატალინ ნოვაკს მიღებული აქვს პოლონეთის ღირსების ორდენი.

რესურსები ინტერნეტში
--------------------

* კატალინ ნოვაკის ოფიციალური საიტი დაარქივებული 2021-06-20 საიტზე Wayback Machine.

სქოლიო
------

1. ↑  Emberi Erőforrások Minisztériuma hu. ციტირების თარიღი: 2021-03-20
2. 1 2  Biography
3. ↑  novakkatalin.hu.  დაარქივებულია ორიგინალიდან — 2018-09-12. ციტირების თარიღი: 2021-05-26.
4. ↑  უნგრეთის პრეზიდენტმა, კატალინ ნოვაკმა თანამდებობა დატოვა
5. ↑  Mizsur, András; Pál, Tamás (2024-02-10). „Lemondott Novák Katalin". *Telex* (უნგრული).
6. ↑  „Une proche d’Orban reçoit la Légion d’honneur". *Le Monde.fr* (ფრანგული). 2019-01-31. ციტირების თარიღი: 2020-03-07.
7. ↑  Nadanie orderów. - Prawo.pl. ციტირების თარიღი: 2020-03-07

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
უნგრეთის პრეზიდენტები |
| --- |
|  |
| პირველი რესპუბლიკა | 
* მიხაი კაროიი
* იშტვან ფრიდრიხი
* კაროი ჰუსარი

 | 
 |
|  |
| მეორე რესპუბლიკა | 
* ზოლტან ტილდი
* არპად საკაშიცი

 |
|  |
| მესამე რესპუბლიკა | 
* მატიაშ სუარეში
* არპად გენცი
* ფერენც მადლი
* ლასლო შოიომი
* პალ შმიტი
* ლასლო კევერი (მ/შ)
* იანოშ ადერი
* კატალინ ნოვაკი
* ლასლო კევერი (მ/შ)
* ტამაშ შუიოკი

 |

 |


|  |  |
| --- | --- |
| იდენტიფიკატორები ვიკიმონაცემებში რედაქტირება | 
* The GND id 1318743222 is not valid.
* LCCN: nb2021014326
* NKC: pna20211128516
* VIAF: 45156009841249580195
* WorldCat Identities (VIAF-ის მეშვეობით): 45156009841249580195

 |